Er du en av dem som bruker natta til å lade mobilen og nettbrettet?

Det går jo som oftest bra, og statistikken viser også nettopp det.

Svært få branner oppstår med mobillading som årsak.

Se Forbrukerinspektørene i NRK TV her!

Branninspektør: – Store mørketall

Branninspektør Sigurd Folgerø Dalen ved Brann og Redningsetaten i Oslo sier mange små mobilbranner aldri blir rapportert. Foto: Torbjørn Morvik / NRK

Bare i én av 6000 bygningsbranner de siste to årene er det bevist at en mobil var brannårsaken. Likevel roper brannetaten varsko.

– Mange ladere og telefoner blir varme og kan smelte og utvikle giftig røyk, sier branninspektør Sigurd Folgerø Dalen ved Brann og Redningsetaten i Oslo.

Dalen sier videre at de fleste tilfellene blir oppdaget i tide. Det gjør at de ikke rapporteres hverken til brannvesen eller forsikringsselskaper.

– Det er store mørketall her, sier branninspektøren.

Her er rådene hvis du absolutt må lade om natten

Administrerende direktør Rolf Søtorp i Brannvernforeningen sier det beste er å lade mobilen når du er våken og til stede.

– Men å si at mobillading i seg selv utgjør en brannfelle, er å ta vel hardt i, sier Søtorp.

Han har følgende råd hvis man absolutt må lade om natten:

Kjøp originale ladere av god kvalitet.

Legg mobilen på et ikke brennbart underlag.

Ha en seriekoblet røykvarsler i taket der du lader.

– Da er du trygg, sier Søtorp.

Hele faktasjekken kan du lese nedenfor.

Fra før har vi faktasjekket følgende påstander: